Document ID: /roh_data/filtered/fineweb-2-filterrobots_roh.jsonl.gz/46576

Da gievgia grassa van las guggas en differents lieus gia la damaun fitg baud per vitgs e citads enturn per dasdar la glieud cun lur musica. Uschia er a Mustér.
Ina da las guggas da Mustér, Las Bagordas, è dentant gia stada la notg avant activa. Cun pauca canera han intgins commembers da la musica da tschaiver fatg in’acziun da guerrila per far attents sin lur giubileum da 30 onns. La notg han insaquants commembers pendì versets vid var 25 vitrinas en il vitg da Mustér. L’inspiraziun persuenter èn ils versets per il giubileum da la claustra stads. Quels faschevan u fan per part anc adina parita vid las vitrinas.